Aalborg Stiftstidende, 1840-10-09
Udlandet. Dagspostens Efterretninger. Tvangsforholdsreglerne mod Ægypten have taget deres effective Begyndelse. Da Paschaen er vedbleven sin haardnakkede Vægring, har Sultanen den 14de f. M. fattet den Beslutning, at afsætte Mehemed Ali fra Paschaliket over Ægypten (Paschaliket Syrien er, som bekjendt, allerede tidligere blevet ham frataget), hvilket ved en Skrivelse fra Storveziren er blevet ham tilkjendegivet og forkyndt i alle Moskeerne, hvor det har gjort et overordentligt Jndtryk. Den forrige Pascha i Varna, Jzzet Mehemed, er bleven udnævnt til hans Efterfølger. Samtidigt hermed ere alle de i Alexandtien residerende europæiske Consuler blevne hjemkaldte og hele Kysten af Syrien og Ægypten erklæret i Blocadetilstand. Senere Beretninger med Dampskib fra Bernt af 20de f. M. melde, at, efter et Bombardement af 9 Dage, som har lagt Staden i Aske, have Ægypterne rømmet Samme om Natten og de Allierede taget Beirut i Besiddelse. Endvidere beretter Oriental, som den 24de havde forladt Alexandtien, at det Ferman, som forkynder Mehemed Alis Afsættelse, den 21de var bleven Vicekongen communiceret af de 4 Magters Generalconsuler, hvilke derpaa havde nedtaget deres Flag og trukket sig tilbage ombord paa deres Skibe. Krigen med Mehemed Ali er altsaa aabnet og dens Fortsættelse vil maaskee erholde en vigtig Indflydelse paa hele Europas Fredstilstand. J en Beretning fra den tyrkiske Grændse i Schles. Zeit." finder man kun Overmod og Haan imod Frankrig, udtalt i Mehemed Alis pludselige Afsættelse, da denne dog, efter de seneste Beretninger fra Alexandrien, havde indgaaet den Forpligtelse mod det franske Ministerium, at rømme Adana, Arabien og Candien, øieblikkeligt at tilbagegive den tyrkiske Flaade og tillige, med Hensyn til Syrien, havde givet en Jndskrænkning af sine Ønsker tilkjende. J Divanet udtalte sig ogsaa en stor Stemmeflerhed til Fordeel for en fredelig Afgjørelse med Mehemed Ali, men LordPonsonby erklærede, at, naar der blot skulde viges et Haarsbred fra Stipulationen i Tractaten af 15de Juli, vilde han see sig sat i den ubehagelige Stilling, at maatte forlade Constantinopel. Man tilskriver denne Haardnakkenhed meget Gesandtens personlige Had J Paris har Alt igjen et meget krigersk Anstrog. Moniteuren indeholder paany en kgl. Ordonnants af 21de Septbr., der aabner Krigsministeren til Tjenesten for 1820, en overordentlig Credit paa 51674,000 Fres. til Bestridelse af de, af den effective Styrkes og Armeens Materiales Forøgelse opstaaede, presserende Udgifter. I Krigs- og Jndenrigsministeriets Bureauer hersker overordentlig Bevægelse og flere høist vigtige Forholdsregler ville ufortøvet blive iværksatte. Totalsummen af de fornødne Crediter, som ved Ordonnantser, der og faa Dage ville blive publicerede gjennem Moniteuren, skulle være blevne de forskjellige Ministerier anviste, beløber sig til - 140 a 150 Millioner. En Ordonnants til Mobilisering af Nationalgaarden er underskreven og en lignende til Kamrenes Jndkaldelse ventedes den 3die ds i Moniteuren. J Krigsministeriet er man endvidere beskjæftiget med at organisere 16 Reg. Linieinfanteri, 6 Reg. Tirailleurer, 6 Reg. let Cavalleri, 4 Reg. svært Cavalleri og 4 Reg. Ingenieurer. Tillige skal der allerede være underskreven en Ordonnants, som forøger Marinens Generalstab, ligesom man ogsaa taler om, at der vil blive udnævnt 2 Marschaller af Frankrig (hvilket, som bekjendt, kun kan skee i Krigstilfælde, da det faste Antal Marschaller i Fredstider, ikke maa forøges. Disse samtlige Forholdsregler havde bidraget meget til atter at trykke Statspapirernes Cours. Man vilde tillige vide, at Hertugen af Wellington havde deeltaget i et i London afholdt Ministerconseil og havde erklæret sig aldeles enig med Cabinettets Anskuelse. Hertil kom ogsaa det Rygte, at Hr. v. Rothschild stod i Underhandling med den franske Regiering om et Laan paa 400, efter Andre endog 5000, Millioner Franes til 3 pCt., om hvis Afslutning Cabinettet vilde andrage for Kamrene. Den 2den d. var i Brussel, ifølge det Amsterdamer Handelsblad, udbredt det Rygte, at Thiers havde indgivet sin Dimission til Kongen. - Fra Algier erfaret man, at Abdeel=Kader ligger syg i Mascara.